Okresná prokuratúra Žilina 
Moyzesova 20, 011 56 Žilina 1

Sp. zn. : 3 Pv 503/12/5511	Žilina, 6.9.2012
EEČ : 2-43-368-2012

U Z N E S E N I E

Trestná vec:	obvinená XXXXX  
Prečin:	Sprenevera podľa § 213 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Žilina
Podľa § 216 odsek 1 Trestného poriadku podmienečne zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	dňa 09.01.2012 prevzala od XXXXX finančnú čiastku v sume 212,- € a dňa 31.01.2012 ďalšiu finančnú čiastku v sume 292,- €, z ktorých mala uhradiť 2 splátky za osobné motorové vozidlo po 141,66,- €, pričom splátky neuhradila a peniaze minula pre svoju potrebu, čím spôsobila XXXXX škodu vo výške 283,32,- €.

Podľa §216 odsek 2 Trestného poriadku je určená obvinenej skúšobná doba v trvaní 14 mesiacov.
Podľa § 216 odsek 3 Trestného poriadku je obv. XXXXX povinná nahradiť pošk. XXXXX, nar. XXXXX tr. bytom XXXXX, XXXXX XXXXX č. XXXXX v skúšobnej dobe podmienečného zastavenia trestného stíhania škodu vo výške 283,32,- €.
Z priloženého spisového materialu nevyplýva potreba uložiť obvinenej v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Poverený príslušník OO PZ XXXXX - XXXXX uznesením ČVS:ORP-1031/ZV-ZA-2012 z 11.06.2012 podľa § 199 ods. 1 Tr. por. začal trestné stíhanie a súčasne podľa § 206 ods. 1 Tr. por. vzniesol obvinenie XXXXX pre prečin sprenevery podľa § 213 ods. 1 Tr. zák., ktorá sa ho mala dopustiť na skutkovom základe uvedenom vo výrokovej časti tohto uznesenia.
  
Po skončení skráteného vyšetrovania mi policajt predložil spisový materiál spolu s návrhom na podanie obžaloby na XXXXX.

Vzhľadom na výsledky skráteného vyšetrovania bol spis dňa 09.08.2012 odstúpený probačnému a mediačnému úradníkovi Okresného súdu v XXXXX

Zo záverečnej správy z mediácie z 31.08.2012, č.k. 2M 31/2012 je zrejmé, že XXXXX aj pošk. XXXXX dali súhlas k mediácii - mimosúdnemu riešeniu sporu v tejto trestnej veci. XXXXX vyhlásila, že ku skutku došlo tak, ako je uvedené vo vyšetrovacom spise a s poškodeným uzavrela dohodu o náhrade spôsobenej škody. Poškodenému sa zaviazala spôsobenú škodu vo výške 283,32,- € uhradiť formou mesačných splátok vo výške 20,- € s tým, že prvú splátku uhradí do 30.08.2012 a poslednú štrnástu splátku uhradí do 31.10.2013 vo výške 23,32,- €.   Obvinená sa zároveň zaviazala, že doklad o zaplatení každej splátky predloží do troch pracovných dní odo dňa uhradenia probačnému a mediačnému úradníkovi OS v XXXXX
 
Z odpisu z registra trestov obvinenej je zrejmé, že táto nebola doposiaľ súdne trestaná. V registri priestupkov má jeden záznam pre priestupok na úseku cestnej premávky, za čo jej bola uložená bloková pokuta vo výške 20,- €. 
 
Ide o konanie o trestnom čine, na ktorý zákon ustanovuje trest odňatia slobody, ktorého horná hranica neprevyšuje päť rokov, obvinená súhlasí s podmienečným zastavením trestného stíhania a spôsobenú škodu sa poškodenej strane zaviazala uhradiť v 13-tich mesačných splátkach po 20,- € a jednej splátke vo výške 23,32,- €.

Tým sú splnené všetky zákonné podmienky na podmienečné zastavenie trestného stíhania. 

	Skúšobnú dobu podmienečného zastavenia trestného stíhania som určila  vo výmere 14 mesiacov, počas ktorých je XXXXX povinná zaplatiť XXXXX, bytom XXXXX, Ul. XXXXX XXXXX č. XXXXX spôsobenú škodu vo výške 283,32,- €.

	Skúšobná doba podmienečného zastavenia trestného stíhania začína plynúť momentom nadobudnutia právoplatnosti uznesenia o podmienečnom zastavení trestného stíhania.

	Podľa § 217 ods. 1 Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.
 
Preto bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Karin Demčáková
prokurátorka